《窗前树金银花一架》
清代·萧道管

酴醾香梦何匆匆，花散天女褪紫红。天然金玉抱奇相，锦绣照耀谢化工。

美人薄采不盈掬，宜田待女怨东风。烟携雪挺搴素袂，淡黄深白摇绮栊。

低垂蕙帐悄然觉，蘅芜恍惚把芳丛。残蜂倦蝶不到处，无衣妆额尤玲珑。

美人何日不成虹，白云黄竹逢西东。

作者简介：萧道管，字君佩，一字道安。侯官人。同县光绪壬午举人、学部主事陈衍室。有《萧閒堂遗诗》。